Държавен вестник, бр. 24, 2011 г., стр. 53

БРОЙ  24	
Д Ъ Р Ж А В Е Н  В Е С Т Н И К 	
СТР.  53  
Т90 Последици от травми на главата.
За последици се считат състоянията, уточнени като такива или възникнали в продължение на една 
или повече години. При диагноза на следтравмените състояния на ЦНС освен обективната находка (не­
врологичен и психичен статус), рентгенография на черепа,  ЕЕГ, КАТ, МРТ и др. за разграничаване на 
психогенни и агравационни наслойки трябва да се обръща сериозно внимание на промените на трудовия 
път на освидетелствания, настъпили след травмата. Задължително се изисква педагогическа, трудова 
или служебна характеристика. Негодност за военна служба се признава и при тежките, неподдаващи се 
на лечебно въздействие случаи на енцефалопатия травматика, посттравматично слабоумие, психични 
разстройства при травмена епилепсия, психопатологични промени на личността и др., които водят до 
пълна социално-трудова декомпенсация.
Решенията са дадени в табличната част за съответната рубрика като причина за последиците от травмата. 
Клас XX. Външни причини за заболеваемост и смъртност (V01- Y98)
Y83 Хирургични операции и други хирургични процедури, причина за анормална реакция или късно 
усложнение у пациента, без споменаване за случайно вредно въздействие по време на изпълнението им
По буква „а“ се включват случаи след големи оперативни интервенции:
– обширна резекция на черния дроб (над 2 сегмента) с рязко смутени чернодробни функции;
– панкреатична резекция със смутени ендокринни или екзокринни функции;
– спленектомия  (без извършената по повод травматична руптура на далака)  – освидетелстването се 
извършва по рубриката на основното заболяване, довело до спленектомия;
– обширна резекция на черва със смущения в пасажа и охранването;
– панкреатична резекция със смутени ендокринни или екзокринни функции;
– пластично заместване на магистрални артериални или венозни съдове;
– ендопротезиране на големи стави;
– коригиращи остеотомии на дългите тръбести кости;
– лобектомия на белия дроб; билобектомия; пулмоектомия;
– нефректомия;
– ампутация на цял крайник или сегмент от него;
– органна трансплантация и др.,
при които остават трайни и тежки нарушения на функциите на организма, без оглед на давността.
По буква „б“ се включват случаи след оперативни интервенции, при които е необходим по-дълъг 
период за приспособимост на организма и се очаква функционална възстановимост:
– сутура или частична резекция на черния дроб с умерени функционални смущения в него;
– операции на панкреса без смутени ендокринни или екзокринни функции;
– релапаротомия по повод рецидивиращ илеус, независимо от вида и причината;
– резекция на черва с леки следоперативни смущения;
– операция на диафрагмална херния, независимо от достъпа – лапаротомия или торакотомия;
– белодробни резекции (сегментектомии) над два сегмента до лоб. 
Лицата със спленектомия по повод травматична руптура на далака са годни за военна служба по 
всички графи.
Решенията са дадени в табличната част.
Клас XXI. Фактори,  влияещи върху здравното състояние на населението и контакта със 
здравните служби (Z00-Z99)
Z09.0 Последващо изследване след хирургична намеса по повод на други състояния
Z09.4 Последващо изследване след лечение на счупване
След малки и средни оперативни интервенции, при които се очаква пълно възстановяване на функ­
циите на оперираните органи и на организма въобще за срок от няколко месеца, освидетелстваните: по 
графи 1 и 2 са негодни за военна служба, а по останалите графи се решават по чл. 7.
Z20 Контакт с болeн и възможност от заразяване  с инфекциозни болести
По всички графи освидетелстваните са годни след провеждане на необходимата профилактика, срокове 
на наблюдение и извършена ваксинация.
Z34.0 Наблюдение върху протичането на нормална бременност
При установена нормално протичаща бременност освидетелстваните по  графа 2 са негодни, а по 
останалите графи са годни за военна служба, като се освобождават от тежки физически натоварвания, 
походи, физкултура, полеви занятия, денонощен наряд и всички дейности съгласно т.������������������
 �����������������
III��������������
 от приложени­
ето към чл. 2 на Наредба № 7/16.06.1993 г. на министъра на труда и социалните грижи и министъра на 
здравеопазването, обн., ДВ, бр. 58/06.07.1993 г., за срока на бременността.
Z 72.1. Употреба на алкохол
Диагнозата се поставя на лица, при които е установен еднократно положителен резултат за алкохол с 
техническо средство от военномедицински специализиран орган и потвърден с лабораторни изследвания 
в специализирана лаборатория на ВМА при липса на диагностични критерии за вредна употреба или 
зависимост към алкохол във връзка с приема. В този случай кадровият военнослужещ е годен за военна 
служба с ограничения. Освобождава се от: управление на МПС и бойна техника; боравене с оръжие и 
боеприпаси и други специфични дейности за срок от 3 (три) месеца (съгласно Наредбата за превенция, 
контрол и установяване на годността за военна служба на  военнослужещи на Р България при употреба 
на алкохол и злоупотреба на наркотични вещества).������������������������������������������������
 В тримесечния период ��������������������������
подлежи на диспансерно на­
блюдение и контрол от командването на поделението и е включен в превантивни програми, провеждани 
от органите за психологично осигуряване в БА. След изтичане на срока се явява в ЦВМК (с актуална 
здравно-производствена характеристика, в която командването на поделението е изразило мнението си 
относно възможностите на военнослужещия да продължи да изпълнява служебните си задължения; прото­
кол за проведена психологична работа) за освидетелстване годността му за военна служба в мирно време.